สวัสดีครับ ตอนนี้ผมมีอาการบวมที่เอวด้านซ้ายแล้วก็เจ็บนิดหน่อยเวลาขยับตัวครับ เมื่อคืนผมมีอาการเจ็บจี๊ดๆบริเวณซี่โครงล่างซ้ายถึงบริเวณหลังครับ เป็นอะไรเหรอครับ ตอนนี้ถ่ายไม่ออกมา 4 วันแล้วกินยาระบายเมื่อคืนก็ถ่ายไม่ออกครับ บวกกับตอนนี้กินยาของกรดไหลย้อนมาครบ 1 สัปดาห์แล้วครับ มียา Omeprazole ก่อนอาหาร กับยา Magesto-F ครับ เรื่องสุดท้ายครับ ตอนนี้หายใจแล้วมีอาการจี๊ดๆบริเวณอกซ้ายครับ ขอบครับ
สวัสดีค่ะ อาการบวมเอวด้านซ้าย รู้สึกเจ็บจี๊ดๆที่ซี่โครงดังกล่าวมานั้น อาจจะมีสาเหตุมาจากเจ็บจากกล้ามเนื้อหรือกระดูกอ่อนบริเวณดังกล่าวมีการอักเสบ โดยมักเจ็บสัมพันธ์กับท่าทาง กดทับแล้วมักจะเจ็บมากขึ้น แต่หากมีเรื่องของการขับถ่ายเปลี่ยนแปลงไปด้วยนั้น อาจจะนึกถึงว่าเป็นการเจ็บจากลำไส้อักเสบ ลำไส้แปรปรวน ร่วมด้วยได้ซึ่งการมีกรดไหลย้อนนั้นอาจทำให้แสบร้อนกลางอก เจ็บที่หน้าอกได้ แต่ไม่ควรเจ็บร้าวมาถึงเอวค่ะ ถ้าเจ็บร้าวมาถึงเอว เป็นเจ็บจี๊ดๆ อาจจะนึกถึงโรคของกระดูกหรือกล้ามเนื้อได้มากกว่าแนะนำพักการใช้งานบริเวณดังกล่าว ฝึกยืดเหยียดกล้ามเนื้อได้ และกินยาตามที่แพทย์สั่งอย่างเคร่งครัด และกลับไปติดตามอาการ หากอาการแย่ลงมาก คลื่นไส้ เจ็บจนรบกวนการใช้ชีวิต ควรรีบไปพบแพทย์